Lorin Fortuna, una dintre figurile emblematice ale Revoluției de la Timișoara din 1989, a încetat din viață în această după-amiază, în jurul orei 13.30.

Fortuna, care avea 68 de ani, a fost internat luni la secția de Terapie Intensivă a Spitalului Județean din Timișoara, cu ulcer duodenal perforat şi complicaţii la pancreas.

Cunoscut în ultimii ani mai degrabă pentru excentricitatea sa, Lorin Fortuna a fost în decembrie 1989 printre liderii revoluționarilor care au ocupat balconului Operei din Timișoara, devenind o figură emblematică a Revoluției din orașul de pe Bega.



În primele zile de libertate a fost, pentru scurt timp, președinte al Consiliului Județean Timiș.